Координати: 34°6′47″S 141°54′43″E﻿ / ﻿34.11306° ЈГШ; 141.91194° ИГД﻿ / -34.11306; 141.91194

**Дарлинг** (англиски: *Darling River*) — трета река по должина во Австралија. Долга е 1.472 км и извира во северен Нов Јужен Велс и завршува влевајќи се во реката Мари кај Вентворт. Целиот систем има вкупна должина од 2.844 км и со тоа е најголем во земјата. Наречена е во чест на управникот на Нов Јужен Велс, Ралф Дарлинг (1772-1858), по чија иницијатива е откриено течението на реката.

Ова е најзначајна река во пространите сушни предели „аутбек". Во изминатите периоди, реката е во лоша состојба поради прекумерна употреба за наводнување, загадување од пестициди и долгите сушни периоди (во некои години речиси и да немало вода). Денес таа се одликува со голема соленост и лош квалитет на водата. Во најново време полноводноста се подобрува поради поголемите врнежи, но повратокот во нормална состојба зависи од подолгорочни напори.

Течение
-------

Системот Мари-Дарлинг е впрочем меѓу најголемите во светот. Сливот го опфаќа цел Нов Јужен Велс заоадно од Големите Разводни Планини, голем дел од Викторија и јужен Квинсленд, како и делови од Јужна Австралија. Бидејќи има голем број свиоци, течението е трипати подолго од воздушната линија помеѓу изворот и утоката.

Реката тече во југозападен правец и во добар дел од течението е рамничарска, со просечен наклон од само 16 мм на километар. Официјално, Дарлинг настанува помеѓу Бреварина и Берк со спојот на Калгоа и Барвон, чии притоки извираат во планините на јужен Квинсленд и северен Нов Јужен Велс западно од Големите Разводни Планини. Тие се Балон (чиј ракав е Калгоа) и неговите притоки; Макинтајр и неговите притоки како Дјумерик и Северн (постојат две со исто име), Гвидир, Намој, Каслри и Маквори. Другите притоки (Боган, Варего и Пару) се влеваат во Дарлинг кај Берк или по него.

Северниот дел од течението на Дарлин спаѓа во екорегионот „југоисточноавстралиска умерена савана" а југозападниот е дел од екорегионот Мариско-дарлиншка Котлина.

### Населени места

Поважни населени места по течението на Дарлинг се Бреварина, Берк, Лаут, Тилпа, Вилканија, Менинди, Пункери и Вентворт.

Поврзано
--------

* Мари (река)
* Список на реки во Австралија

Наводи
------

1. ↑  „(Australia's) Longest Rivers". Geoscience Australia. 16 октомври 2008. Посетено на 2009-02-16.
2. ↑  Sally Macmillan (24 January 2009). „Darling River townships offer historic route". *The Courier-Mail*. Queensland Newspapers. Архивирано од изворникот на 2012-06-12. Посетено на 30 октомври 2010.
3. ↑  „Surface Water Resources". Murray Darling Basin Commission. 29 October 2006. Посетено на 31 јануари 2011.
4. ↑  „The Darling River". Central Darling Shire Council. Архивирано од изворникот на 2011-02-15. Посетено на 30 октомври 2010.

Надворешни врски
----------------

|  |  |
| --- | --- |
| Ризница | „Дарлинг" на Ризницата ? |

* „Слив на Маквори-Боган" (map). *Служба за животна околина и наследство*. Влада на Нов Јужен Велс. (англиски)
* „Сливот на Барвон, Дарлинг и Далекузападниот слив" (map). *Служба за животна околина и наследство*. Влада на Нов Јужен Велс. (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 237015350
* LCCN: sh92006815
* GND: 4668773-7

 |

 |